Sagledavanja nakon studentske radionice

Oblast: Arhitektura

**Pet Pitanja – Pet odgovora**

Naziv Radionice: **Plečnik Hiša: Pogled kroz prozor**

Lokacija: Ljubljana, Slovenija,

**Tema: *Intervju 06***

**Student 06: Sanja Stefanović**

Status: Prva godina *Master* Diplomskih Akademskih Studija

..

Univerzitet Union Nikola Tesla: Fakultet za Arhitekturu i Graditeljski Menadžment

Smer: Arhitektura i Urbanizam

 ***Pitanje 01:***

**Arhitektonska Radionica sa temom 'Pogled kroz prozor/Plecnik House' je ostvarena primenom *case study* analize kroz slobodnoručne, dijagramske i arhitektonske crteže i kompjuterske modele.
Na koji način je ovako kompleksno bazirano istraživanje uticalo na razvoj Vaših sledeće navedenih sposobnosti kao studenta i budućeg arhitekte:**

**a. razvoj koncepta ka procesu projektovanja i**

**b. sposobnost usmene prezentacije kao budućih arhitekata?**

 *Sanja Stefanović, Odgovor 01:*

1. a. Razvoj koncepta ka procesu projektovanja:

Pristup zasnovan na analizi studije slučaja kroz različite medije (slobodno ručno crtanje, dijagramski crteži, arhitektonske skice i kompjuterski modeli), omogućio mi je da razvijem dublje razumevanje veze između analize i projektovanja.

b. Sposobnost usmene prezentacije:

Ova radionica mi je dala priliku da jasno predstavim svoje ideje i koncepte, kako vizuelno, tako i usmeno.

U celini, ovo istraživanje je unapredilo moj pristup projektovanju, omogućavajući mi da razmišljam analitički i kritički. Istovremeno, omogućavajući da postanem sigurnija u predstavljanju svojih ideja i rešenja.

 ***Pitanje 02:***

**2. Šta predstavlja najposebniji utisak Vaše ličnosti nakon intenzivnog procesa rada i socijalne interakcije tokom šestodnevnog boravka u Ljubljani ?**

 *Sanja Stefanović, Odgovor 02:*

Najposebniji utisak jeste način na koji arhitektura, kroz istoriju i Plečnikov rad, nije samo bila estetski izraz, već je nosila i jasnu društvenu i kulturnu funkciju. Takođe, socijalne interakcije sa kolegama i mentorima tokom radionice bile su izuzetno inspirativne.

 ***Pitanje 03:***

**3. Kako biste opisali podršku Univerziteta Union Nikola Tesla, Fakulteta za Arhitekturu i vodećeg profesora pre i nakon održavanja radionice i da li biste takav način zajedničkog studentskog rada na projektima imali nameru nastaviti u okviru Fakulteta?**

 *Sanja Stefanović, Odgovor 03:*

3. Podrška univerziteta, a pre svega profesora Bojana, jesu ključni za uspešan ishod radionice.

Pre radionice, profesor nam je dao jasne smernice, koje su nam omogućile da se temeljno pripremimo za praktičan rad.

Nakon završetka radionice, podrška profesora se ogledala u konstruktivnoj kritici naših radova, koja nam je pomogla da sagledamo nedostatke i poboljšamo svoje projekte.

Takođe, zajednički rad sa kolegama tokom radionice bio je izuzetan. Nastavila bih zajednicki studentski rad na projektima u okviru fakulteta

 ***Pitanje 04:***

**4. Na koji način biste jednom reči opisali kao Vaš utisak o studentima i profesorima Fakulteta Arhitekture u Ljubljani, Ljubljani kao gradu, primerima arhitekture Jože Plečnika koje ste posetili i Vašim kolegama sa kojima ste putovali, radili i boravili?**

 *Sanja Stefanović, Odgovor 04:*

Izuzetnost.

 ***Pitanje 05:***

**5. Koje zemlje sa svojim gradovima, koje fakultete ili ustanove kulture iz inostranstva biste preporučili i usled kojih razloga sa Vašim dosadašnjim spoznajama kao studenta/studentice arhitekture kao potencijalna mesta budućih radionica i zajedničkih projekata iz oblasti arhitekture i primenjenog formalnog dizajna ?**

 *Sanja Stefanović, Odgovor 05:*

Ne znam koje mesto bih preporučila, ali verujem da sledeća radionica gde god bude bila, sigurno će biti dobra i svrsishodna.

Za dobar ishod radionice su ključni studenti i njihovo znanje i ljudskost, a ne sama mesta.